Lēmums par Instrukcijas apstiprināšanu

pieņemts Skrundas novada pašvaldības

 Iepirkumu komisijas 18.04.2018. sēdē

/protokols Nr.11, 2.§/

SKRUNDAS NOVADA PAŠVALDĪBA

INSTRUKCIJA IEPIRKUMAM PUBLISKO IEPIRKUMU LIKUMA

9. PANTA KĀRTĪBĀ

Nr. SNP/2018/8

„Būvuzraudzības pakalpojumu nodrošināšana Skrundas novada pašvaldības 4 grants ceļu pārbūves laikā Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos” ietvaros”

Skrundā

2018

# 1. Vispārīgā informācija

## Iepirkuma identifikācijas numurs – SNP/2018/8

## Pasūtītājs un kontaktinformācija:

|  |  |
| --- | --- |
| Pasūtītāja nosaukums: | Skrundas novada pašvaldība |
| Adrese: | Raiņa iela 11, Skrunda, LV-3326 |
| Reģistrācijas numurs: | 90000015912 |
| Tālruņa numurs: | 63331555 |
| Faksa numurs: | 63350452 |
| E-pasta adrese: | dome@skrunda.lv |
| Kontaktpersona | jautājumos par iepirkuma priekšmetu: Gita Rubežniece-Zute, gita.rubezniece@skrunda.lv, tel.27744900; 63350454jautājumos par iepirkuma procedūru: Dace Buķele, dace.bukele@skrunda.lv , tel.63350451 |

## Iepirkumu organizē Skrundas novada pašvaldības Iepirkumu komisija (turpmāk tekstā – Komisija), kas apstiprināta ar Skrundas novada Domes 2018.gada 29.marta lēmumu “Par izmaiņām Skrundas novada pašvaldības Iepirkumu komisijas sastāvā” /protokols Nr.4, 3.§/.

## Instrukcija un ar iepirkuma priekšmetu saistītā informācija ir pieejama Skrundas novada pašvaldības mājas lapā – [www.skrundasnovads.lv](http://www.skrundasnovads.lv) sadaļā *„Iepirkumi”.*

1.5. CPV kods- 71247000-1.

##  Iepirkuma vērtēšanas kritērijs – saimnieciski izdevīgākais piedāvājums, kuru nosaka, ņemot vērā zemāko cenu.

# 2. Informācija par IEPIRKUMA priekšmetu

* 1. **Iepirkuma priekšmets** - tiesības noslēgt ar pasūtītāju publisku pakalpojuma līgumu par būvuzraudzības pakalpojumiem Skrundas novada pašvaldības 4 grants ceļu pārbūves laikā Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos” ietvaros” (turpmāk tekstā - Pasūtījums):
		1. Būvuzraudzības pakalpojuma nodrošināšana objektā Autoceļa 6229A002 "Klūgas ‐ Pikuļi- Jaunmuiža", Skrundas pagastā, pārbūve 0,48 km garumā;
		2. Būvuzraudzības pakalpojuma nodrošināšana objektā Autoceļa 6282B009 "Zaļumi ‐ Nomaļi", Rudbāržu pagastā, pārbūve 2,8 km garumā;
		3. Būvuzraudzības pakalpojuma nodrošināšana objektā Autoceļa 6268A001 "Nīkrāce ‐ Priežkrogs", Nīkrāces pagastā, pārbūve 6,5 km garumā;
		4. Būvuzraudzības pakalpojuma nodrošināšana objektā Autoceļa 6278B001 "Gulbji ‐ Priednieki", Raņķu pagastā, pārbūve 0,90 km garumā.

2.2. Piedāvājumi iesniedzami par tikai visu iepirkuma priekšmetu kopā, ievērojot Instrukcijas 6. punktā noteikto noformēšanas kārtību.

* 1. Vienā piedāvājumā nedrīkst būt vairāki finanšu piedāvājumu varianti.
	2. Būvprojekts: SIA „TOMUS” izstrādātais būvprojekts katram objektam. Autoceļu pārbūve jāveic atbilstoši SIA “TOMUS” izstrādātajiem būvprojektiem.

# 3. CITA INFORMĀCIJA

## 3.1**.** Pasūtītājs un Pretendents savus iesniegumus, lūgumus, informācijas pieprasījumus un citus sūtījumus otrai pusei iesniedz rakstveidā, pieprasījumus nosūtot pa pastu vai iesniedzot personīgi otras puses faktiskajā atrašanās vietā. Kā pierādījums par sūtījuma iesniegšanu otrai pusei kalpos adresāta pārstāvja paraksts uz pasta sūtījuma apliecinājuma, vai saņēmēja izdarīta atzīme uz iesniegtā dokumenta otra eksemplāra. Vienlaicīgi ar pieprasījuma nosūtīšanu pa pastu, pieprasījums otrai pusei nosūtāms arī pa faksu.

## Komisija pēc iespējamā pretendenta rakstiska pieprasījuma rakstiski sniedz papildu informāciju par iepirkuma instrukciju un iepirkuma priekšmetu ne vēlāk kā 6 (sešas) dienas pirms piedāvājumu iesniegšanas termiņa beigām, ja pieprasījums iesniegts laikus un kārtībā, kāda noteikta Instrukcijas 3.1 punktā. Pretendentu rakstiski iesniegtie jautājumi un Komisijas atbildes uz tiem tiek publicētas Skrundas novada pašvaldības mājas lapā – [www.skrundasnovads.lv](http://www.skrundasnovads.lv) sadaļā *„Iepirkumi”.*

## Pasūtītājs nodrošina, lai piedāvājumā ietvertā informācija nav pieejama līdz piedāvājumu atvēršanas brīdim.

## Laikā no piedāvājuma iesniegšanas līdz to atvēršanai Pasūtītajam un Komisijai aizliegts sniegt informāciju par citu piedāvājumu esamību, piedāvājumu izvērtēšanas laikā līdz rezultātu paziņošanai Pasūtītājam un Komisijas locekļiem aizliegts sniegt informāciju par piedāvājumu vērtēšanas procesu.

## Pretendents sedz visus izdevumus, kas saistīti ar piedāvājuma sagatavošanu un iesniegšanu Pasūtītājam. Iesniegto piedāvājumu Pretendentam neatdod.

# Piedāvājuma derīguma termiņš

## Pretendenta iesniegtais piedāvājums ir spēkā, t.i., saistošs tā iesniedzējam līdz iepirkuma līguma noslēgšanai, bet ne mazāk kā 90 (deviņdesmit) kalendārās dienas, termiņu skaitot no piedāvājumu atvēršanas brīža. Pretendents savam piedāvājumam var noteikt ilgāku derīguma termiņu.

## Ja objektīvu iemeslu dēļ iepirkuma līgumu nevar noslēgt Instrukcijā noteiktajā termiņā, Pasūtītājs var rakstiski pieprasīt piedāvājuma derīguma termiņa pagarināšanu. Pretendents savu atbildi Pasūtītājam paziņo rakstiski.

1. PIEDĀVĀJUMA IESNIEGŠANA

## **Termiņš un vieta**

### Pretendentu piedāvājumi Iepirkumam jāiesniedz personīgi vai jānosūta pa pastu līdz 2018.gada 2.maijam plkst. 1000 Skrundas novada pašvaldībā - 1.stāvā Klientu apkalpošanas centrā, Raiņa ielā 11, Skrundā, LV-3326. Apmeklētāju pieņemšanas laiks – darba dienās no 08:00 līdz 17:00, piektdienās no 08:00 līdz 15:00.

* + 1. Piedāvājumus, kas nav iesniegti Instrukcijā noteiktajā kārtībā vai saņemti pēc Instrukcijā norādītā piedāvājuma iesniegšanas termiņa, neizskata un tos neatvērtus nosūta atpakaļ piedāvājuma iesniedzējam.
		2. Ja pretendents izvēlas nosūtīt piedāvājumu pa pastu, tad visu atbildību par iespējamu pasta sūtījumu aizkavēšanos vai citiem apstākļiem, kas var traucēt piedāvājuma savlaicīgu nogādāšanu norādītajā adresē, uzņemas Pretendents. Piedāvājumi, kas tiks saņemti arī pa pastu pēc noteiktā termiņa, netiks pieņemti.
		3. Pretendents var mainīt vai atsaukt savu piedāvājumu līdz piedāvājumu iesniegšanas termiņa beigām, ierodoties personīgi pie Pasūtītāja un apmainot piedāvājumu. Piedāvājumaatsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
1. Piedāvājuma noformēšana

## **Piedāvājums sastāv no šādām daļām:**

* pieteikuma dalībai Iepirkumā un Pretendenta atlases dokumentiem;
* tehniskā piedāvājuma;
* finanšu piedāvājuma.

## Piedāvājuma sējumā ietilpstošie dokumenti ir jāsanumurē un jācaurauklo (auklu gali jāpārlīmē un jāapzīmogo). Piedāvājumam jābūt titullapai (brīvā formā), satura rādītājam ar uzrādītām lapām.

## Piedāvājums jāiesniedz aizlīmētā un aizzīmogotā ārējā iepakojumā, uz kura jānorāda:

* Pasūtītāja nosaukums un adrese;
* Pretendenta kontaktpersonas vārds, uzvārds un tālruņa numurs;
* Pretendenta nosaukums, adrese, e-pasta adrese, tālruņa un faksa numurs;
* atzīme ”Piedāvājums iepirkumam būvuzraudzības pakalpojumu nodrošināšana Skrundas novada pašvaldības 4 grants ceļu pārbūves laikā Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos” ietvaros”*, identifikācijas Nr. SNP/2018/7.*

## Dokumentu noformēšanā Pretendentam jāievēro Ministru kabineta 2010. gada 28. septembra noteikumu Nr.916 „Dokumentu izstrādāšanas un noformēšanas kārtība” prasības.

## Piedāvājumā iekļautajiem dokumentiem jābūt skaidri salasāmiem, bez labojumiem.

* 1. Piedāvājums jāiesniedz latviešu valodā. Ja kvalifikāciju apliecinošie dokumenti ir svešvalodā, tiem jāpievieno normatīvos aktos noteiktā kārtībā apstiprināts tulkojums latviešu valodā.
	2. Ja Pretendents iesniedz dokumentu kopijas, tās jāapliecina normatīvajos aktos noteiktajā kārtībā.
	3. Piedāvājumu paraksta komersanta (uzņēmuma) vadītājs vai pilnvarotā persona, pievienojot attiecīgu pilnvaru.
	4. Piedāvājumā norādītās cenas jāuzrāda eiro (EUR).
	5. Piedāvājumā jābūt norādītām cenām par katru preces vienību, izteiktām eiro (EUR) bez PVN, atsevišķi jānorāda piedāvājuma cena par visu tehniskajā specifikācijā norādīto apjomu. Piedāvājuma cenā par vienu vienību jābūt iekļautām visām ar iepirkuma priekšmetu saistītām izmaksām, kā arī visi nodokļi (izņemot PVN) un nodevas, ja tādi ir paredzēti.
	6. Iesniedzot piedāvājumu, Pretendents pilnībā akceptē visus iepirkuma Instrukcijā pretendentiem ietvertos nosacījumus un tehniskās specifikācijas prasības.
	7. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents pilnībā pieņem un ir gatavs pildīt visas šajā instrukcijā ietvertās prasības, normas un noteikumus.
	8. Pretendents pilnībā sedz piedāvājuma sagatavošanas un iesniegšanas izmaksas, Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
	9. Viens pretendents ir tiesīgs iesniegt vienu piedāvājuma variantu.

## Iesniegtie piedāvājumi pretendentiem netiek atgriezti.

1. Kvalifikācijas prasības un atlases dokumenti

|  |  |  |
| --- | --- | --- |
| Nr.p.k. | Pasūtītāja prasības attiecībā uz pretendenta kvalifikāciju, tehniskajām un profesionālajām spējām | Pretendenta iesniedzamie dokumenti iepirkumā |
|  | Uz Pretendentu neattiecas Publisko iepirkumu likuma 9. panta astotā daļā minētie izslēgšanas noteikumi. | Lai izvērtētu pretendentu, kuram būtu piešķiramas līguma slēgšanas tiesības, Publisko iepirkumu likuma (tekstā - PIL) 9. panta minēto apstākļu esamību Pasūtītājs pārbauda atbilstoši PIL 9. panta 9.punktā noteiktajam |
| 7.2. | Pretendenta pieteikums dalībai iepirkumā | Pretendenta pieteikums dalībai iepirkumā saskaņā ar iepirkuma instrukcijai 1.pielikumā pievienoto veidlapu. Ja pieteikumu paraksta pretendenta pilnvarotā persona, pieteikumam dalībai iepirkumā jāpievieno pilnvara. |
| 7.3. | Pretendents ir reģistrēts atbilstoši attiecīgās valsts normatīvo aktu prasībām.Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs.Fiziskām personām jābūt reģistrētām LR Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs. | Informāciju par pretendentu, kurš ir reģistrēts LR Komercreģistrā, pasūtītājs pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv).Ja nav izveidota personālsabiedrība, tad personu grupa iesniedz visu personu grupas dalībnieku parakstītu saistību raksta (protokolu, vienošanos, citu dokumentu) kopiju, kas apliecina, ka noteiktajā termiņā izveidos personālsabiedrību pasūtījuma izpildei.Fiziskām personām LR Valsts ieņēmumu dienesta nodokļu maksātāja reģistrācijas apliecības apliecināta kopija. Pretendents, kurš nav reģistrēts LR Komercreģistrā, iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |
| 7.4. | Pretendents ir reģistrēts Būvkomersantu reģistrā vai attiecīgajā profesionālās darbības reģistrācijas iestādē ārvalstīs, atbilstoši attiecīgās valsts normatīviem aktiem. | Pretendenta, kas reģistrēts Latvijas Republikas Būvkomersantu reģistrā, reģistrācijas faktu iepirkumu komisija pārbauda Latvijas Republikas Būvkomersantu reģistrā <https://bis.gov.lv/bisp/> Pretendents, kas reģistrēts ārvalstīs iesniedz līdzvērtīgas iestādes izdotu dokumentu, kas atbilstoši attiecīgās valsts normatīviem aktiem apliecina pretendenta tiesības veikt iepirkuma nolikumā noteiktos darbus. |
| 7.5. | Pretendents var nodrošināt atbildīgo būvuzraugu, kurš atbilst šādām prasībām: 1. ar Latvijas Būvinženieru savienības vai līdzvērtīgas sertifikācijas institūcijas izsniegtu spēkā esošu būvprakses sertifikātu ceļu būvdarbu būvuzraudzībā.2. Piesaistītajam atbildīgajam būvuzraugam ir 3 (trīs) līdzvērtīgu ekspluatācijā pieņemtu objektu pieredze. Par līdzvērtīgiem šī iepirkuma ietvaros tiks uzskatīti ceļi, kuros veikta autoceļa jaunbūve vai pārbūve (atbilstoši Vispārīgajiem būvnoteikumiem vismaz II grupas inženierbūve), no kuriem vismaz vienam objektam jābūt ceļam ar mīksto segumu (grants, grants-šķembu). Objektu, kuri apliecina pretendenta atbilstību 7.5. punkta prasībām, kopējais garums ir ne mazāks kā 15 km.  | Nolikuma 3.pielikumsReģistrācijas faktu iepirkumu komisija pārbauda Latvijas Republikas Būvspeciālistu reģistrā <https://bis.gov.lv/bisp/> .Papildus par 7.5.punktā noteiktajiem pakalpojumiem pretendentam jāiesniedz šādi dokumenti: 1. būvuzrauga saistību rakstu un/vai būvatļauju kopijas par 3 (trīs) objektiem, kas apliecina būvuzrauga atbilstību 7.5. noteiktajām prasībām un būvuzrauga statusu attiecīgo būvdarbu būvuzraudzībā;
2. 1 (viena) pozitīva pasūtītāja atsauksme par kādu no objektiem, kas norādīti atbildīgā būvuzrauga/būvspeciālista pieredzes un pieejamības apliecinājumā (3.pielikums).
3. ekspluatācijā nodošanas aktu kopijas par objektiem, kas norādīti atbildīgā būvuzrauga/būvspeciālista pieredzes un pieejamības apliecinājumā (3.pielikums).

Atbildīgais būvuzraugs šī punkta izpratnē ir objekta būvatļaujā norādītā persona, kura ir iesniegusi būvvaldē saistību rakstu (attiecībā uz ārvalstīs veiktiem būvdarbiem personai jābūt norādītai būvniecības dokumentos, kā atbildīgajam būvuzraugam, atbilstoši attiecīgās valsts normatīvo aktu prasībām) |
| 7.6. | Pretendenta vidējais finanšu apgrozījums būvniecības jomā iepriekšējos trīs gados ir bijis ne mazāks kā piedāvātā līgumcena.  | Pretendenta sagatavota izziņa par pretendenta vidējo finanšu apgrozījumu iepriekšējos trīs gados (2015., 2016. un 2017.) euro, atskaitot pievienotās vērtības nodokli. Pretendentiem, kuri savu darbību ir uzsākuši vēlāk, jāiesniedz izziņa par gada finanšu apgrozījumu nostrādātajā periodā, norādot apgrozījumu attiecīgajos finanšu gados atsevišķi. Ja piedāvājumu iesniedz personu apvienība, gada finanšu vidējais apgrozījums summējas no visu apvienības dalībnieku gada finanšu vidējiem apgrozījumiem.  |

* 1. Prasības pretendenta dalībai iepirkumā:
		1. Par Pretendentu šajā iepirkumā var būt jebkura fiziskā vai juridiskā persona, šādu personu apvienība jebkurā to kombinācijā, kura ir iesniegusi piedāvājumu atbilstoši šīs instrukcijas prasībām.
		2. Uz Pretendentu neattiecas Publisko iepirkumu likuma 9. panta astotā daļā minētie izslēgšanas noteikumi,
		3. Pretendentam ir jābūt reģistrētam komercreģistrā vai līdzvērtīgā reģistrā ārvalstīs.
		4. Pretendenta piegādātā produkcija atbilst ES normatīvo aktu prasībām.
		5. Ja piedāvājumu iepirkumā iesniedz piegādātāju apvienība, tad uz katru apvienības dalībnieku attiecas noteikumu 7.1.2. punkts, bet pārējos noteikumu punktos izvirzītās prasības jāizpilda piegādātāju apvienībai kopumā.
	2. **Finanšu piedāvājums**

7.8.1. Pretendentam jāiesniedz finanšu piedāvājums, atbilstoši nolikuma 4.pielikumā pievienotajai veidlapai.

7.7.2. Finanšu piedāvājumā visas cenas un summas jānorāda eiro un aprēķinos jālieto ar 2 (divām) decimālzīmēm aiz komata.

 7.7.3. Finanšu piedāvājumam jābūt Pretendenta vadītāja vai pilnvarotās personas (pievienojams pilnvaras oriģināls) parakstītam.

1. IEPIRKUMA NORISE

##  Piedāvājumu atvēršana:

### Piedāvājumi tiks atvērti 2018. gada 2.maijā plkst. 10:00 Skrundas novada pašvaldības zālē, II stāvā, Raiņa ielā 11, Skrundā.

### Atvēršanas sanāksmē piedalās komisijas locekļi un nepieciešamības gadījumā arī komisijas pieaicināti speciālisti.

### Piedāvājumu atvēršanas sanāksme ir atklāta.

* + 1. Sākot piedāvājumu atvēršanas sanāksmi, tiek paziņots Komisijas sastāvs.

### 8.1.5. Pēc komisijas sastāva paziņošanas tiek nosaukts saņemto piedāvājumu skaits un Pretendenti.

### 8.1.6. Pēc Pretendentu nosaukšanas, komisijas locekļi paraksta apliecinājumu par neieinteresētību kāda konkrēta pretendenta izvēlē vai darbībā, vai arī saistību ar to Publisko iepirkumu likuma 25.panta trešās daļas izpratnē.

### 8.1.7. Komisijas priekšsēdētājs atver Pretendentu piedāvājumus to iesniegšanas secībā, nosaucot Pretendenta (uzņēmuma) nosaukumu, piedāvājuma iesniegšanas datumu, laiku un piedāvājumā izteikto kopējo cenu bez PVN.

### Kad visi piedāvājumi atvērti, piedāvājumu atvēršanas sanāksmi slēdz.

# PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS

* 1. **Vispārīgie noteikumi**

9.1.1. Piedāvājumus izskata Komisija, kas izvērtē pretendentu un to piedāvājumu atbilstību instrukcijas prasībām. Komisija darbojas un lēmumus pieņem slēgtā sēdē.

9.1.2. Piedāvājuma izvēles kritērijs: **piedāvājums, kas atbilst instrukcijā izvirzītajām prasībām un ir saimnieciski izdevīgākais piedāvājums, kuru nosaka ņemot vērā zemāko cenu.**

* 1. **Piedāvājuma noformējuma pārbaude**

9.2.1. Iepirkuma komisija pārbauda piedāvājuma atbilstību Instrukcijā noteiktajām noformēšanas prasībām un piedāvājuma derīguma termiņu.

9.2.2. Ja komisija konstatē, ka piedāvājuma noformējums neatbilst Instrukcijas prasībām, tā izvērtē, cik būtiski ir noformējuma prasību pārkāpumi un kā tie ietekmē iepirkuma turpmāko norisi. Komisija var lemt par piedāvājuma neizskatīšanu un pretendenta izslēgšanu no turpmākas dalības iepirkumā.

9.2.3. Ja Komisija konstatē, ka piedāvājuma dokumenti nav parakstīti, vai tos ir parakstījusi persona, kam nebija šādas tiesības, kā arī, ja piedāvājuma derīguma termiņš neatbilst Instrukcijas prasībām, tad komisija izslēdz pretendentu no turpmākās dalības iepirkumā un piedāvājumu tālāk nevērtē.

* 1. **Pretendentu kvalifikācijas pārbaude**

9.3.1. Komisija veic pretendentu kvalifikācijas pārbaudi.

9.3.2. Komisija pārbauda vai pretendents atbilst Instrukcijā noteiktajām kvalifikācijas prasībām, vai ir iesniedzis pieprasīto informāciju (dokumentus), tajā skaitā vai ir sniedzis informāciju pēc komisijas pieprasījuma.

9.3.3. Komisija izslēdz pretendentu no turpmākās dalības iepirkumu procedūrā un piedāvājums netiek tālāk izskatīts, ja komisija konstatē, ka pretendents neatbilst kaut vienai no Instrukcijā noteiktajām kvalifikācijas prasībām un/vai tas nav iesniedzis informāciju (dokumentus) vai ir iesniedzis nepatiesu informāciju savas kvalifikācijas novērtēšanai.

9.3.4. Pasūtītājs publiskajās datu bāzēs pārliecinās, ka pretendents nav maksātnespējīgs.

9.3.5. Pasūtītājs izslēdz kandidātu vai pretendentu no turpmākās dalības iepirkumā, kā arī neizskata pretendenta piedāvājumu, ja tas konstatē, ka attiecībā uz pretendentu pastāv iepriekš uzskaitītie apstākļi.

**9.4. Finanšu piedāvājuma vērtēšana**

9.4.1. Komisija vērtē un salīdzina tikai to pretendentu tehniskos-finanšu piedāvājumus, kuru piedāvājumi nav noraidīti pēc noformējuma pārbaudes, pretendentu kvalifikācijas pārbaudes vai tehnisko piedāvājumu atbilstības pārbaudes laikā.

9.4.2. Piedāvājumu vērtēšanas laikā komisija pārbauda, vai tehniskā-finanšu piedāvājumā nav aritmētisku kļūdu, kā arī izvērtē un salīdzina finanšu piedāvājumu cenas.

9.4.3. Ja tehniskā-finanšu piedāvājumā konstatēta aritmētiska kļūda, komisija izlabo to. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas ir labotas. Vērtējot tehnisko-finanšu piedāvājumu, komisija ņem vērā labojumus.

# PIEDĀVĀJUMA IZVĒLE

* 1. Komisija izvēlas piedāvājumu **ar saimnieciski izdevīgākais piedāvājums, kuru nosaka, ņemot vērā zemāko cenu**, ar nosacījumu, ka Pretendents un tā piedāvājums atbilst Instrukcijā noteiktajām pretendentu atlases prasībām.
	2. Gadījumā, ja iepirkumam tiks iesniegts tikai viens piedāvājums, kas pilnībā atbildīs Instrukcijas prasībām, pretendents, kas iesniedzis šo piedāvājumu, var tikt atzīts par uzvarējušu iepirkumā.
	3. Iepirkuma komisija atzīs par uzvarētāju iepirkumā un pieņems lēmumu par līguma slēgšanu ar pretendentu, kurš izraudzīts saskaņā ar izvirzītajām prasībām un kritērijiem.

#  KOMISIJAS TIESĪBAS UN PIENĀKUMI

* 1. Komisijas locekļi rīkojas saskaņā ar Publisko iepirkumu likumu un citiem normatīvajiem aktiem. Komisijas locekļi atbild par šā likuma, normatīvo aktu un valsts interešu ievērošanu.
	2. Komisija risina visus ar iepirkuma norisi un organizēšanu saistītos jautājumus.
	3. Komisijai ir tiesības pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu novērtēšanai.
	4. Komisijai ir tiesības pieaicināt ekspertu piedāvājumu noformējuma pārbaudei, pretendentu atlasei un piedāvājumu atbilstības pārbaudei, kā arī piedāvājumu vērtēšanai.
	5. Komisijai ir tiesības izvēlēties nākamo piedāvājumu ar viszemāko cenu, ja izraudzītais pretendents atsakās slēgt iepirkuma līgumu ar pasūtītāju.
	6. Objektīva pamatojuma gadījumā komisijai ir tiesības jebkurā brīdī pārtraukt iepirkuma procedūru.
	7. Komisija vērtē pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Instrukciju.

# PRETENDENTA TIESĪBAS UN IENĀKUMI

* 1. **Pretendenta tiesības.**

12.1.1. Rakstveidā pieprasīt papildu informāciju par Instrukciju.

12.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms, pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta zīmogu un pārstāvja parakstu.

* 1. **Pretendenta pienākumi**

12.2.1. Sagatavot piedāvājumu atbilstoši Instrukcijas prasībām.

12.2.2. Sniegt patiesu informāciju.

12.2.3. Sniegt rakstiskas atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai, pretendenta norādītajos termiņos.

12.2.4. Segt visas izmaksas, kas saistītas ar piedāvājumu sagatavošanu un iesniegšanu.

# LĪGUMA PARAKSTĪŠANA

## Starp iepirkuma uzvarētāju un Pasūtītāju tiks noslēgts Iepirkuma līgums atbilstoši iepirkuma priekšmetam un Pretendenta piedāvājumam.

* 1. Līguma izpildes termiņš – no iepirkuma līguma noslēgšanas dienas līdz objekta nodošanai ekspluatācijā (plānotais būvdarbu izpildes laiks 6 (sešu) mēnešu laikā no līguma noslēgšanas brīža (neietver tehnoloģisko pārtraukumu), ieskaitot objekta nodošanu ekspluatācijā.
	2. Līgums tiks noslēgts ne agrāk kā nākamajā darbdienā pēc tam, kad pasūtītājs saņems Lauku atbalsta dienesta lēmumu par projekta “Skrundas novada pašvaldības 4 grants ceļu pārbūve uzņēmējdarbības attīstībai Rudbāržu, Raņķu, Nīkrāces un Skrundas pagastā” iesnieguma apstiprināšanu.
	3. Finanšu līdzekļu nepietiekamības gadījumā Pasūtītājs patur tiesības atteikties no daļas no Iepirkumā paredzētajiem apjomiem, par to rakstveidā informējot Pretendentu pirms līguma slēgšanas.

Pielikumi:

Pielikums Nr.1 Veidlapu formas pretendenta piedāvājuma sagatavošanai

Pielikums Nr.2 Tehniskā specifikācija

Pielikums Nr.3 Atbildīgā būvuzrauga/būvspeciālista pieredzes apliecinājums

Pielikums Nr.4 Finanšu piedāvājuma veidlapa

Pielikums Nr.5 Līguma projekts

 VEIDLAPU FORMAS PRETENDENTA PIEDĀVĀJUMA SAGATAVOŠANAI

1.pielikums

|  |
| --- |
| Iepirkums Nr. SNP/2018/7 |
| Dalības pieteikums | 2018. gada \_\_\_\_\_\_\_\_\_\_\_ |
| Skrundas novada pašvaldībai, Raiņa ielā 11, Skrundā, LV-3326 |  |
| Pretendenta pilns nosaukums (norāda pretendents) | Adrese, reģistrācijas Nr., tālrunis, fakss, e-pasts, bankas konts un rekvizīti |
| Pretendenta kontaktpersona, vārds, uzvārds, amats (norāda pretendents) | tālrunis, fakss, e-pasts |
| Iepazinušies ar iepirkuma id. Nr. SNP/2018/7 Būvuzraudzības pakalpojumu nodrošināšana Skrundas novada pašvaldības 4 grants ceļu pārbūves laikā Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos”, dokumentāciju, mēs, apakšā parakstījušies, apņemamies, ja mūsu piedāvājums tiks akceptēts un noslēgts līgums, veikt mūsu piedāvājumā norādītos pakalpojumus. |
| Ar šo mēs apliecinām, ka:* piedāvājums ir iesniegts par visu nolikumā noteikto apjomu, un ka piedāvājums pilnībā atbilst Tehniskās specifikācijas prasībām.
* mūsu piedāvājums ir spēkā 3 (trīs) mēnešus no piedāvājumu iesniegšanas datuma un var tikt akceptēts jebkurā laikā pirms tā spēkā esamības termiņa izbeigšanās;
* mūsu piedāvājumā iekļautā informācija un dokumenti ir pilnīgi un patiesi;
* esam iepazinušies ar visiem nolikuma dokumentiem, to skaidrojumiem, grozījumiem un papildinājumiem un mums ir pilnībā saprotami iepirkuma nosacījumi un prasības;
* mēs esam pilnībā iepazinušies ar iepirkuma apjomu un mūsu piedāvājuma cenā ir iekļautas visas izmaksas, kas saistītas ar pakalpojuma izpildi, kā arī Latvijā un ārvalstīs maksājamie nodokļi un nodevas.
* Informācija vai piedāvājumu iesniegušā pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam\*:

|  |  |  |
| --- | --- | --- |
| Pretendenta (apakšuzņēmēja) nosaukums: |  |  |
| Reģistrēts Komercreģistrā (datums): |  |  |
| ar Nr. |  |  |
| Statuss (mazais vai vidējais):  |  |  |

\*jāizpilda tikai, ja atbilst mazā vai vidējā uzņēmuma statusam (sk. skaidrojumu) <https://www.iub.gov.lv/sites/default/files/upload/skaidrojums_mazajie_videjie_uzn.pdf>  |
| Pilnvarotās personas paraksts:  |
| Pilnvarotās personas vārds, uzvārds, amats:  |

2.pielikums

TEHNISKĀ SPECIFIKĀCIJA

1. **Iepirkuma priekšmets** – Būvuzraudzības pakalpojumu nodrošināšana Skrundas novada pašvaldības 4 grants ceļu pārbūves laikā Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos”.
2. **Būvuzraudzības pakalpojumi** jāveic atbilstoši spēkā esošajiem normatīvajiem aktiem un saskaņā ar SIA „Tomus” izstrādāto būvprojektu katram autoceļam:
3. Būvuzraudzības pakalpojumi objektā - Autoceļa 6229A002 "Klūgas ‐ Pikuļi- Jaunmuiža", Skrundas pagastā, pārbūve 0,48 km garumā;
4. Būvuzraudzības pakalpojumi objektā - Autoceļa 6282B009 "Zaļumi ‐ Nomaļi", Rudbāržu pagastā, pārbūve 2,8 km garumā;
5. Būvuzraudzības pakalpojumi objektā - Autoceļa 6268A001 "Nīkrāce ‐ Priežkrogs", Nīkrāces pagastā, pārbūve 6,5 km garumā;
6. Būvuzraudzības pakalpojumi objektā - Autoceļa 6278B001 "Gulbji ‐ Priednieki", Raņķu pagastā, pārbūve 0,90 km garumā.

Veicamie uzdevumi

Veikt Pasūtītāja interesēs *autoceļu būvuzraudzību* objektos.

Objektu apsekošanu iespējams veikt, iepriekš sazinoties ar norādīto kontaktpersonu un vienojoties par apsekošanas laiku.

Autoceļu pārbūve jāveic atbilstoši **SIA “Tomus”** izstrādātajiem būvprojektiem.

1. **Būvdarbu izpildes termiņi**

Paredzamais kopējais autoceļu pārbūves darbu ilgums (ieskaitot objekta nodošanu ekspluatācijā) ir **6 (seši) mēneši.**

1. **Būvuzrauga pienākumi**

Veikt būvuzraudzības pakalpojumus līdz objekta pieņemšanai ekspluatācijā, nodrošinot nepārtrauktu būvuzraudzību būvdarbu izpildes laikā.

Veikt būvuzraudzību atbilstoši būvprojektam, saskaņā ar Būvniecības likumu, Vispārīgajiem būvnoteikumiem, Darbu veikšanas projektu, VAS ″Latvijas valsts ceļi″ Ceļu specifikācijām (aktuālā redakcijā) un citiem būvniecību vai būvuzraudzību regulējošiem normatīvajiem aktiem.

Iepazīties ar pasūtītāja un būvdarbu veicēja, kā arī ar būvdarbu veicēja un atsevišķu būvdarbu veicēju (ja tādi ir iesaistīti būvdarbu veikšanā) līguma nosacījumiem attiecībā uz būvdarbu apjomu un izpildi.

Pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi.

Pirms būvdarbu uzsākšanas izstrādāt un iesniegt Pasūtītājam un Būvvaldei būvuzraudzības plānu.

Pārbaudīt, vai būvdarbu veicēja rīcībā ir būvdarbu veikšanai nepieciešamā dokumentācija.

Saskaņot Būvuzņēmēja izstrādāto Darbu veikšanas projektu un tā papildinājumus.

Saskaņot būves vietas nodošanas aktu un ierīkošanas kārtību, kā arī saskaņot citus organizatoriskos jautājumus.

Būvdarbu gaitā pārbaudīt objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību būvprojektam, normatīvajiem aktiem un noslēgtajam būvdarbu līgumam. Būvdarbu veikšanai pielietojamos materiālus akceptēt tikai pēc saskaņošanas ar Pasūtītāju.

Pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem.

Izdarīt ierakstus būvdarbu žurnālā, tai skaitā par būvobjekta pārbaudēs konstatētiem trūkumiem un būvdarbu vadītāja prombūtni.

Piedalīties būvkonstrukciju, segto darbu un citu izpildīto būvdarbu pieņemšanā tai skaitā kontrolēt darbu izpildes kvalitāti.

Pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām.

Kontrolēt būvdarbu žurnālā un autoruzraudzības žurnālā ierakstīto norādījumu izpildi.

Ziņot pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta.

Nekavējoties izziņot strādājošo evakuāciju no būvlaukuma, ja būvlaukumā konstatētas tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju.

Sagatavot un iesniegt būvvaldē nepieciešamos dokumentus saskaņā ar 14.10.2014. Ministru kabineta noteikumiem Nr.633 „Autoceļu un ielu būvnoteikumi”.

Pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam.

Piedalīties Pasūtītāja vai būvuzņēmēja rīkotajās ar objekta būvniecību saistītajās Būvsapulcēs un vienoties ar Būvuzņēmēju un Pasūtītāju par apspriežu formu, biežumu un sasaukšanas kārtību.

Veikt būvsapulču protokolēšanu, protokolu saskaņošanu ar būvsapulces dalībniekiem un parakstīšanu.

Sniegt Pasūtītājam nepieciešamās konsultācijas un/vai palīdzību Darbu veikšanas projekta, neparedzēto darbu, izpildmērījumu un citas tehniskās dokumentācijas apstiprināšanas vai saskaņošanas laikā, kā arī iespējamo tehniskā projekta grozījumu gadījumā.

Kontrolēt būvdarbu kalendārā grafika ievērošanu saskaņā ar būvdarbu līguma nosacījumiem. Kavējuma gadījumā nekavējoties informēt Pasūtītāju.

Būvdarbu laikā veikt regulāru būvobjektu un būvlaukumu apskati dokumentējot fotogrāfijās, kuras iesniegt Pasūtītājam Būvsapulču laikā, kā arī nosūtot tās uz Pasūtītāja pilnvarotā pārstāvja e-pastu.

Nekavējoties rakstiski informēt Pasūtītāju, ja būvdarbi tiek veikti nekvalitatīvi, vai ja tiek konstatētas patvaļīgas atkāpes no būvprojekta vai noslēgtā objekta būvdarbu līguma, vai ja netiek ievērotas Latvijas būvnormatīvu vai darba aizsardzības normatīvo aktu prasības. Šādā gadījumā Būvuzraugs, iepriekš, saskaņojot ar Pasūtītāju, Būvuzņēmējam iesniedz rakstisku pieprasījumu pārtraukt būvdarbus līdz konstatēto trūkumu novēršanai.

Aizstāvēt Pasūtītāja intereses attiecībās ar objekta būvniecības dalībniekiem.

Visus lēmumus, kuri saistīti ar finanšu līdzekļu izlietojumu, rakstiski saskaņot ar Pasūtītāju.

Rakstiski informēt Pasūtītāju par visiem apstākļiem, kas var neparedzēti ietekmēt objekta sekmīgu būvniecību vai ekspluatāciju.

Ierasties būvlaukumā (objektā) pēc Pasūtītāja, būvdarbu veicēja, būvinspektora vai citas būvvaldes amatpersonas pirmā rakstiska vai mutiska uzaicinājuma.

Pēc Pasūtītāja pieprasījuma sniegt rakstveida atskaiti par darbu gaitu.

Reģistrēt segto darbu un nozīmīgo konstrukciju pieņemšanas aktus, iekļaujot sīku konstrukciju un darbu aprakstu, norādot to apjomu, rasējumu lapu numurus, ieviestās un saskaņotās atkāpes no projekta. Segto darbu un nozīmīgo konstrukciju pieņemšanas aktu pielikumā pievienot izmantoto būvizstrādājumu atbilstību apliecinošus dokumentus.

Veikt izpildīto būvdarbu apjomu pārbaudi un saskaņot ikmēneša būvdarbu izpildes aktus un tam pievienojamos šādus dokumentus:

1. Darba daudzumu uzmērījumu protokolu par padarīto darba daudzumu;
2. Paveikto darbu daudzumu matemātisko aprēķinu;
3. Būvdarbu apjomu kopsavilkumu (sertifikātu) par atskaites periodā paveiktajiem darbiem;

Pārbaudīt segto darbu aktus:

Vai segto darbu akti tiek aizpildīti vadoties no (un saskaņā) ar objektā veiktajiem darba daudzumu uzmērījumiem (Darba daudzumu uzmērījumu protokola);

Vai katram segto darbu aktam (kurā uzrādīto darbu izpildei pielietoti materiāli) ir pievienotas pielietotā materiāla (-lu) atbilstības deklarācijas, vai aktā uzrādīts deklarācijas nosaukums un Nr.;

Vai katram segto darbu aktam (grunts (zemes) klātnes , drenējošās smilts un šķembu maisījuma kārtu izbūve) ir pievienots sablīvējuma pārbaudes protokols, vai aktā uzrādīts sablīvējuma pārbaudes protokola nosaukums un Nr.;

Vai katram segto darbu aktam (drenējošās smilts un šķembu maisījuma kārtas) ir pievienots laboratorijas materiāla testēšanas pārskats, vai aktā uzrādīts testēšanas pārskata Nr.;

Vai katram segto darbu aktam (grunts (zemes) klātnes, drenējošās smilts un šķembu maisījuma kārtu izbūve) ir pievienoti autoceļu specifikācijās noteiktie kvalitātes novērtējumu mērījumu protokoli;

Vai segto darbu aktā uzrādītais apjoms sakrīt ar digitālā uzmērījumā uzrādīto apjomu.

Pārbaudīt nozīmīgo konstrukciju aktus vai aktiem pievienoti dokumenti: pielietotā materiāla (-lu) atbilstības deklarācijas un autoceļu specifikācijās noteikto kvalitātes novērtējumu mērījumu protokoli.

Pārbaudīt digitālos uzmērījumus:

Vai uzmērījumi nodrošina būvprojektā paredzēto uzbūvēto inženierkomunikāciju novietojuma uzmērījumu digitālā formā LKS 92 koordinātu sistēmā Latvijas normālo augstumu sistēmā epohā 2000,5 (LAS-2000,5).

Vai uzmērījumi izpildīti digitālā formā ar būves un tās elementu kopu topogrāfisko attēlojumu (sarkano līniju vai atsevišķos gadījumos ceļa vai ielas braucamās daļas robežās), vēlams AutoCad programmas vidē;

Vai topogrāfiskam attēlojumam šūnu un līniju stilu bibliotēkas ir veidotas pēc ″topo 500.rsc″, kuru var saņemt Valsts zemes dienesta Lielrīgas reģionālās nodaļas Ģeodēzijas un kartogrāfijas daļā. Brauktuves, gājēju celiņu, ietves un zaļās zonas laukumu attēlojumos jālieto pildījums (angļu val. ″fill″);

Vai uzmērījumi izpildīti mērogā M 1:500.

Vai uzmērījuma kopijā (magnētiskās, magnetooptiskās disketes vai kompaktdiska formātā) grafiskā veidā ir parādīti šādi lielumi:

brauktuves atjaunotā seguma robežas un apjoms;

atjaunotās vai izbūvētās zaļās zonas robežas un apjoms;

zemes īpašumu robežas, sarkanās līnijas, piesaistes.

Būvuzraugam jāseko līdz:

* ja būvobjektā būvdarbus veic vairāki būvdarbu veicēji, - lai vienā būvdarbu žurnālā tiek apkopoti dati arī par tiem darbiem, kurus izpilda atsevišķu būvdarbu veicēji, aizpildot noteiktas žurnāla sadaļas vai noformējot segto darbu un nozīmīgo konstrukciju pieņemšanas aktus;
* lai atbildīgais būvdarbu vadītājs katru dienu pārbauda izpildītos darbus, un ar parakstu jāapliecina darbu pieņemšana vai jāizdara atzīme par defektiem un jāsastāda defektu konstatēšanas un novēršanas akts;
* lai tiktu reģistrēti neparedzētie vai papildus veicamie darbi, ko radījušas izmaiņas vai papildinājumi projekta dokumentācijā, kā arī nelabvēlīgi laikapstākļi;
* lai netiktu uzsākti darbi, ja nav sastādīts un parakstīts iepriekšējo segto darbu pieņemšanas akts, gadījumā, ja būvniecības laikā veidojas pārtraukums, kura laikā iespējami jau pieņemto segto darbu bojājumi (pirms darbu uzsākšanas jāveic atkārtotu kontroli un jāsastāda atbilstošu aktu).
* pirms būves nodošanas ekspluatācijā iesniegt pasūtītājam un būvvaldei pārskats par būvuzraudzības plānā norādīto pasākumu savlaicīgu izpildi un apliecināt, ka būve ir uzbūvēta atbilstoši būvdarbu kvalitātes prasībām un normatīvajiem aktiem.
* piedalīties būves pieņemšanā ekspluatācijā.
1. **Atskaites**

Būvuzraugs sadarbībā ar citiem būvniecības procesa dalībniekiem veic Uzraudzības izpildes atskaites sagatavošanu, tajā iekļaujot šādu informāciju:

- uzsākšanas atskaiti izstrādā kopīgi citiem būvniecības procesa dalībniekiem un iesniedz 14 dienu laikā no būvdarbu uzsākšanas. Atskaitē ietver sekojošu informāciju:

- uzraudzības kalendārais grafiks un plānotā naudas plūsma;

- detalizēts būvdarbu izpildes kalendārais grafiks un plānotā naudas plūsma;

- būvdarbu kvalitātes kontroles plāns;

- satiksmes organizācijas shēmas izstrāde un saskaņošana, informācijas stendu izvietošana, sabiedriskās informēšana);

Ikmēneša atskaiti izstrādā kopīgi ar citiem būvniecības procesa dalībniekiem un iesniedz 10 darbdienu laikā pēc kalendārā mēneša beigām un tajā ietilpst:

* atskaite par būvdarbu veicēja iepriekšējā periodā un kopā veiktajiem būvdarbiem;
* pārskats par veiktajām kvalitātes pārbaudēm;
* precizēts būvdarbu izpildes kalendārais un naudas plūsmas grafiks (paveiktā un plānotā salīdzinājums);
* precizēts Uzraudzības izpildes un naudas plūsmas grafiks (paveiktā un plānotā salīdzinājums);
* problēmu, risku un Uzraudzības ieguldījuma to risināšanā un novēršanā apraksts;
* būvdarbus raksturojoši fotoattēli;
* akts par paveikto pakalpojumu daļu un rēķins.

- atskaite par izpilddokumentāciju pārbaudi-izpildmērījumi, darba daudzumu uzmērījumu protokoli, segto darbu akti, materiālu atbilstības deklarācijas, kvalitātes pārbaudes un to pieļaujamās novirzes atbilstoši tehniskajam projektam, “Ceļu specifikācijām 2015” u.c. normatīvajiem aktiem.

Pabeigšanas atskaiti izstrādā kopīgi ar citiem būvniecības procesa dalībniekiem un iesniedz 14 dienu laikā pēc Būvdarbu pabeigšanas, un tajā ietilpst:

* atskaite par Būvdarbu veicēja iepriekšējā periodā un pavisam kopā veiktajiem būvdarbiem;
* faktiskais būvdarbu izpildes un naudas plūsmas grafiks;
* faktiskais Uzraudzības izpildes un naudas plūsmas grafiks;
* būvprojekta un būvdarbu veicēja novērtējums;
* informācija par būvdarbu pieņemšanu ekspluatācijā;
* akts par paveikto būvdarbu uzraudzību un rēķins;

Atskaites jāiesniedz 1 eksemplārā papīra formātā, iesietas, un elektroniski MSOffice formātā.

3.pielikums

#

# ATBILDĪGĀ BŪVUZRAUGA/ būvspeciālista

# pieredzes un pieejamības apliecinājums

\_\_\_\_.\_\_\_.2018.

Būvuzrauga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds)

Būvprakses sertifikāta/tu Nr.\_\_\_\_\_\_\_\_\_\_\_\_\_\_

Objekti, kuros speciālists ir veicis atbildīgā būvuzrauga pienākumus, kas apliecina pretendenta pieredzi un atbilstību Instrukcijas 7.5. prasībām:

|  |  |  |  |  |
| --- | --- | --- | --- | --- |
| Nr.p.k. | Būvobjekta nosaukums un būves veids (jaunbūve vai pārbūve) un ceļa garums (km) | Būves grupa un seguma veids | Pasūtītājs (nosaukums, reģistrācijas numurs, adrese un kontaktpersona) | Darbu izstrādes uzsākšanas un pabeigšanas gads un mēnesis |
| 1. |  |  |  |  |
| 2. |  |  |  |  |
| 3. |  |  |  |  |

Ar šo, es, apakšā parakstījies, apliecinu, ka augstākminētais patiesi atspoguļo manu pieredzi un kvalifikāciju.

8. Apliecinājums par pieejamību

Ar šo, es, apakšā parakstījies, apliecinu, ka piekrītu piedalīties iepirkumā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ un gadījumā, ja

 (iepirkuma nosaukums ID Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pretendenta nosaukums, reģistrācijas numurs)

tiks atzīts par uzvarētāju un ar viņu tiks noslēgts līgums, apņemos iesniegtā piedāvājuma ietvaros izpildīt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amata nosaukums)

pienākumus, kā arī to, ka būšu pieejams piedāvājumā norādīto uzdevumu izpildei no līguma parakstīšanas dienas līdz būvobjekta galīgā pieņemšanas - nodošanas akta parakstīšanas dienai.

|  |  |
| --- | --- |
| Vārds, uzvārds: |  |
| Paraksts: |  |
| Datums: |  |

4.pielikums

FINANŠU PIEDĀVĀJUMA VEIDLAPA

\_\_\_\_.\_\_\_.2018.

|  |  |  |  |  |
| --- | --- | --- | --- | --- |
| Nr.p.k. | Objekta nosaukums | Kopējā cena, EUR bez PVN | PVN | Kopējā cena, EUR ar PVN |
|  | Būvuzraudzība objektā - Autoceļa 6229A002 "Klūgas ‐ Pikuļi- Jaunmuiža", Skrundas pagastā pārbūve |  |  |  |
|  | Būvuzraudzība objektā - Autoceļa 6282B009 "Zaļumi ‐ Nomaļi", Rudbāržu pagastā pārbūve |  |  |  |
|  | Būvuzraudzība objektā - Autoceļa 6268A001 "Nīkrāce ‐ Priežkrogs", Nīkrāces pagastā pārbūve |  |  |  |
|  | Būvuzraudzība objektā - Autoceļa 6278B001 "Gulbji ‐ Priednieki", Raņķu pagastā pārbūve |  |  |  |
| KOPĀ |  |  |  |

Piedāvātajā cenā esam iekļāvuši visus nodokļus, izmaksas, izdevumus un riskus, kas saistīti ar pakalpojumu sniegšanu.

Apliecinām, ka finanšu piedāvājumā norādītās cenas būs spēkā visā līguma darbības periodā.

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

5.pielikums

Būvuzraudzības LĪGUMS Nr.\_\_\_\_\_\_\_\_\_\_\_\_

Skrundā, 2018.gada\_\_\_.\_\_\_\_\_\_\_\_\_\_\_\_

Skrundas novada pašvaldība, reģistrācijas Nr. 90000015912, juridiskā adrese: Raiņa iela 11, Skrundā, LV-3326, kuru uz nolikuma pamata pārstāv tās \_\_\_\_\_\_\_\_\_, turpmāk tekstā – Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Būvuzrauga nosaukums)*, vienotais reģistrācijas Nr.\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_, LV-\_\_\_\_\_\_, kuras vārdā saskaņā ar \_\_\_\_\_\_\_\_\_\_\_\_\_\_ *(dokumenta nosaukums)* rīkojas \_\_\_\_\_\_\_\_\_\_\_\_\_\_\_\_\_\_\_ *(pārstāvja amats, vārds, uzvārds)*, turpmāk tekstā – Būvuzraugs, no otras puses, abi kopā turpmāk tekstā saukti Līdzēji, katrs atsevišķi – Līdzējs, pamatojoties uz Pasūtītāja rīkotā iepirkuma “Būvuzraudzības pakalpojumu nodrošināšana Skrundas novada pašvaldības 4 grants ceļu pārbūves laikā Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos" ietvaros, iepirkuma identifikācijas Nr. SNP/2018/7, turpmāk tekstā saukts – Iepirkums, rezultātiem un Būvuzrauga iesniegto piedāvājumu Iepirkumā, turpmāk tekstā – Piedāvājums, savstarpēji vienojoties, bez maldības, viltus vai spaidiem noslēdz šādu līgumu, turpmāk tekstā – Līgums:

1. Līguma priekšmets

* 1. Pasūtītājs uzdod un Būvuzraugs apņemas ar saviem spēkiem veikt būvuzraudzību objektam \_\_\_\_\_\_\_\_, turpmāk tekstā saukts – objekts, saskaņā ar Latvijas Republikas Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Būvniecības likumu, citiem spēkā esošajiem normatīvajiem aktiem, kas reglamentē būvuzraudzības veikšanu, Iepirkuma nolikuma Tehniskās specifikācijas (1.pielikums) un Būvuzrauga Piedāvājuma (2.pielikums) noteikumiem, un Līgumu, turpmāk tekstā saukta – Būvuzraudzība, ievērojot Pasūtītāja ar būvdarbu veicēju noslēgto būvuzņēmuma līgumu par būvdarbu veikšanu objektā.
	2. Būvuzraugs uzrauga Līguma 1.1.punktā minētajā objektā veicamo būvdarbu atbilstību būvniecības normām, noslēgtajam būvuzņēmuma līgumam un kvalitātes prasībām, kā arī veic citus pienākumus, ko Būvuzraugam uzliek par pienākumu spēkā esošie normatīvie akti vai Līgums.

2. Līguma termiņš

* 1. Līgums stājas spēkā ar tā parakstīšanas brīdi un ir spēkā līdz brīdim, kad Līdzēji ir izpildījuši visas tiem Līgumā noteiktās saistības.
	2. Būvuzraugs uzsāk veikt Būvuzraudzību objektā ar būvdarbu izpildes uzsākšanas dienu, ņemot vērā Pasūtītāja ar būvdarbu veicēju noslēgto būvdarbu līgumu, un Būvuzraudzību veic līdz objekta nodošanai ekspluatācijā. Pasūtītāja plānotais būvdarbu izpildes laiks – 6 (sešu) mēnešu laikā (neietver tehnoloģisko pārtraukumu) no būvdarbu līguma noslēgšanas dienas, ieskaitot objekta nodošanu.

3. Būvuzrauga tiesības un pienākumi

* 1. Būvuzraugam ir šādi pienākumi:
		1. nodrošināt Pasūtītāja interešu pārstāvību būvdarbu veikšanas procesā objektā, atbilstoši spēkā esošajiem normatīvajiem aktiem par būvuzraudzības veikšanu;
		2. pirms būvdarbu uzsākšanas izstrādāt būvuzraudzības plānu;
		3. pārbaudīt, vai būvdarbu veicēja rīcībā ir būvdarbu veikšanai nepieciešamā dokumentācija;
		4. iepazīties ar Pasūtītāja un būvdarbu veicēja, kā arī ar būvdarbu veicēja un atsevišķu būvdarbu veicēju (ja tādi ir iesaistīti būvdarbu veikšanā) līguma nosacījumiem attiecībā uz būvdarbu apjomu un izpildi;
		5. pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;
		6. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
		7. pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;
		8. pārbaudīt veikto būvdarbu apjomus;
		9. pārbaudīt būvobjektu, kā arī izbūvēto konstrukciju atbilstību būvprojekta risinājumiem;
		10. izdarīt ierakstus būvdarbu žurnālā, tai skaitā par būvobjekta pārbaudēs konstatētiem trūkumiem un būvdarbu vadītāja prombūtni;
		11. vizuāli fiksēt (piemēram, fotogrāfijā) būvuzraudzības plānā noteikto būvdarbu posmu pabeigšanu;
		12. ierasties būvlaukumā pēc autoruzrauga, būvdarbu veicēja, būvinspektora vai citas būvvaldes amatpersonas pirmā uzaicinājuma;
		13. piedalīties būvkonstrukciju, segto darbu un citu izpildīto būvdarbu pieņemšanā; tai skaitā kontrolēt darbu izpildes kvalitāti;
		14. pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām;
		15. kontrolēt būvdarbu žurnālā un autoruzraudzības žurnālā ierakstīto norādījumu izpildi;
		16. ziņot Pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;
		17. sagatavot un iesniegt būvvaldē nepieciešamos dokumentus saskaņā ar būvnoteikumiem;
		18. piedalīties būves pieņemšanā ekspluatācijā;
		19. nodrošināt, ka Būvuzraudzību veic Būvuzrauga Piedāvājumā norādītais būvuzraugs: \_\_\_\_\_\_\_\_\_\_\_\_ *(būvuzrauga vārds, uzvārds)*, \_\_\_\_\_\_\_\_\_\_\_\_\_\_\_ *(būvniecības speciālistu sertifikācijas institūcijas nosaukums)*, būvprakses sertifikāta Nr.\_\_\_\_\_\_\_\_\_\_;
		20. iesniegt Pasūtītājam būvuzrauga parakstītā būvuzrauga saistību raksta vienu eksemplāru;
		21. veikt Būvuzraudzību saskaņā ar citiem Līguma un Iepirkuma nolikuma Tehniskās specifikācijas nosacījumiem.
	2. Būvuzraugam ir šādas tiesības:
		1. pieprasīt no Pasūtītāja un būvdarbu veicēja jebkurus būvprojekta dokumentus, lai iegūtu precīzu pārskatu par būvdarbu gaitu un būvdarbu izpildi atbilstoši būvprojektam un, ja nepieciešams, par būvdarbu izpildītāju kvalifikāciju;
		2. ja konstatētas patvaļīgas atkāpes no būvprojekta vai netiek ievērotas Latvijas būvnormatīvos vai darba aizsardzību, vides aizsardzību un ugunsdrošību regulējošajos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi Pasūtītājam, Skrundas novada būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;
		3. ierosināt atbildīgā būvdarbu vadītāja, kā arī atsevišķo darbu būvdarbu vadītāju būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;

4. Būvuzrauga atbildība

* 1. Būvuzraugs ir atbildīgs par visa būvdarbu procesa uzraudzību kopumā un ikviena būvuzraudzības plānā noteiktā posma kontroli būvlaukumā termiņos, kādi attiecīgajā plānā paredzēti, kā arī par to, lai būve vai tās daļa, kuras būvniecības laikā viņš pildījis savus pienākumus, atbilstu būvprojektam un Pasūtītāja, Būvniecības likuma un citu normatīvo aktu prasībām.
	2. Ja Būvuzraugs ir parakstījis būvkonstrukciju vai segto darbu pieņemšanas aktu un ir notikusi konstrukcijas vai būves daļas deformācija vai sabrukšana, Būvuzrauga un citu būvniecības dalībnieku atbildības pakāpi par notikušo nosaka atbilstoši spēkā esošajiem normatīvajiem aktiem.
	3. Būvuzrauga domstarpības ar citiem būvniecības dalībniekiem par būvniecības procesu pēc minēto personu pieprasījuma izšķir Skrundas novada būvvalde.
	4. Būvuzraugs ir atbildīgs par Līguma un būvniecību reglamentējošo normatīvo aktu ievērošanu un izpildi.

5. Pasūtītāja pienākumi un tiesības

* 1. Pasūtītājam ir šādi pienākumi:
		1. samaksāt Būvuzraugam Līgumā noteikto samaksu par Būvuzraudzības veikšanu, saskaņā ar Līgumā noteikto samaksas kārtību;
		2. pirms Būvuzraudzības veikšanas uzsākšanas iepazīstināt Būvuzraugu ar veicamo darbu un tā apstākļiem, kā arī dokumentāciju, kas attiecināma uz Būvuzraudzības veikšanu.
	2. Pasūtītājam ir šādas tiesības:
		1. prasīt un saņemt no Būvuzrauga Līgumā noteikto saistību izpildi;
		2. saņemt no Būvuzrauga zaudējumu atlīdzību par zaudējumiem, kuri Pasūtītājam radušies Būvuzrauga vainas dēļ;
		3. jebkurā Būvuzraudzības veikšanas posmā veikt Būvuzraudzības darbu izpildes pārbaudi, pārbaudot, vai tā atbilst visiem Līguma un būvuzraudzības veikšanu reglamentējošo normatīvo aktu noteikumiem;
		4. vienpusēji izbeigt Līgumu, ja Būvuzraugs nepilda vai nepienācīgi pilda Līguma noteikumus, rakstiski par to brīdinot Būvuzraugu 10 (desmit) dienas iepriekš;
		5. citas normatīvajos aktos un Līgumā noteiktās tiesības.

6. Līguma cena un norēķinu kārtība

* 1. Kopējā Līguma summa par Būvuzraudzības veikšanu ir \_\_\_\_\_\_ *euro* bez PVN. Maksājumiem tiek piemērota rēķina izrakstīšanas brīdī spēkā esošā PVN likme.
	2. Apmaksas nosacījumi:
		1. Pasūtītājs samaksā Būvuzraugam līdz 90% no līgumcenas - apmaksa pa mēnešiem saskaņā ar veikto būvniecības darbu ikmēneša pakalpojumu izpildes aktu (procentuālais izpildījums) un Izpildītāja rēķinu;
		2. Galīgais norēķins - 10% no līgumcenas pēc objekta pieņemšanas ekspluatācijā (ekspluatācijā pieņemšanas būvvaldes akta apstiprināšanas), pakalpojuma nodošanas - pieņemšanas akta abpusējas parakstīšanas 10 (desmit) darba dienu laikā no Izpildītāja rēķina saņemšanas dienas.
	3. Pasūtītājs samaksu par veikto Būvuzraudzību pārskaita uz Līgumā norādīto Būvuzrauga bankas kontu.
	4. Pasūtītāja maksājums tiek uzskatīts par izpildītu dienā, kad maksājums ir saņemts Līgumā norādītajā Būvuzrauga bankas kontā. Strīdus gadījumā Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.
	5. Gadījumā, ja būvdarbu kopējais ilgums no Būvuzrauga neatkarīgu iemeslu dēļ tiek pagarināts, attiecīgi tiek pagarināts Būvuzraudzības veikšanas termiņš, par to neparedzot papildus samaksu Būvuzraugam.
	6. Ja Būvuzraudzības izpilde tiek pārtraukta no Būvuzrauga neatkarīgu iemeslu dēļ, tad Līdzēji sastāda aktu par faktiski izpildītajiem darbiem, fiksējot tajā Būvuzrauga izpildīto darbu apjomu, proporcionāli uz Līguma pārtraukšanas brīdi izpildīto objekta būvdarbu apjomam. Pasūtītājs 15 (piecpadsmit) dienu laikā no akta parakstīšanas samaksā Būvuzraugam par faktiski veiktajiem darbiem saskaņā ar Līdzēju parakstīto aktu.
1. Būvuzraudzības pieņemšana – nodošana
	1. Izpildītā Būvuzraudzības apjoma pieņemšana tiek veikta, iesniedzot darbu atskaiti, kuru paraksta Līdzēji vai to pilnvaroti pārstāvji. Šajā Līguma punktā noteikto atskaiti Būvuzraugs sagatavo un iesniedz apstiprināšanai Pasūtītājam.
	2. Būvuzņēmējs reizi mēnesī līdz 10.datumam iesniedz Būvuzraugam būvdarbu nodošanas – pieņemšanas aktu par iepriekšējā mēnesī faktiski veiktajiem būvdarbiem. Būvuzraugam 3 (trīs) darba dienu laikā no būvdarbu nodošanas – pieņemšanas akta saņemšanas dienas ir pienākums to parakstīt/apstiprināt vai arī nosūtīt būvuzņēmējam motivētu atteikumu (rakstiski) ar pamatojumiem pieņemt būvdarbus.
2. Līguma izbeigšana
	1. Pasūtītājam ir tiesības vienpusēji izbeigt Līgumu 20 (divdesmit) dienas iepriekš par to rakstiski paziņojot Būvuzraugam, gadījumos, ja:
		1. Būvuzraugs Līgumā noteikto Būvuzraudzību objektā neuzsāk veikt 5 (piecu) darba dienu laikā, skaitot no Līgumā noteiktās Būvuzraudzības izpildes uzsākšanas dienas;
		2. Līgumā noteiktās Būvuzraudzības izpilde, saskaņā ar Pasūtītāja pārbaužu rezultātiem, netiek veikta atbilstoši Līguma nosacījumiem;
		3. Būvuzraugs vismaz uz 3 (trīs) darba dienām nepamatoti pārtrauc Līgumā noteiktās Būvuzraudzības veikšanu;
		4. tiek pasludināts Būvuzrauga maksātnespējas process vai tiek uzsākts Būvuzraugam likvidācijas process.
	2. Būvuzraugam ir tiesības vienpusēji izbeigt Līgumu 20 (divdesmit) dienas iepriekš par to rakstiski paziņojot Pasūtītājam, ja Pasūtītājs kavē Līgumā noteikta maksājuma termiņu vairāk kā 30 (trīsdesmit) dienas.
	3. Rakstiski vienojoties, Līdzēji ir tiesīgi izbeigt Līgumu kāda cita iemesla dēļ.
3. Līdzēju mantiskā atbildība
	1. Līgumā noteikto maksājumu samaksas termiņa kavējuma gadījumā Pasūtītājs maksā Būvuzraugam līgumsodu 0,1% apmērā no summas, kuras samaksa tiek kavēta, par katru nokavēto dienu, taču kopumā ne vairāk kā 10% (desmit procenti) no summas, kuras samaksa tiek kavēta. Līgumsoda samaksa tiek veikta saskaņā ar Būvuzrauga iesniegto rēķinu. Līgumsods samaksājams 30 (trīsdesmit) dienu laikā, skaitot no dienas, kad Pasūtītājs ir saņēmis no Būvuzrauga šajā Līguma punktā noteikto rēķinu.
	2. Būvuzraudzības izpildes pabeigšanas termiņa kavējuma gadījumā Būvuzraugs maksā Pasūtītājam līgumsodu 0,1% apmērā no Līguma cenas, par katru nokavēto dienu, taču kopumā ne vairāk kā 10% (desmit procenti) no Līguma cenas.
	3. Ja Pasūtītājs izbeidz Līgumu saskaņā ar Līguma 8.1.punktu, tad Pasūtītājs ir tiesīgs piemērot Būvuzraugam līgumsodu 10% (desmit procenti) no Līguma cenas. Būvuzraugs šajā Līguma punktā noteikto līgumsodu samaksā 30 (trīsdesmit) dienu laikā pēc Pasūtītāja paziņojuma par Līguma izbeigšanu un attiecīga rēķina saņemšanas dienas.
	4. Pasūtītājam, veicot Līgumā noteiktos maksājumus par Būvuzraudzības izpildi, ir tiesības ieturēt no tiem līgumsodus, kas Būvuzraugam noteikti un aprēķināti saskaņā ar Līgumu.
	5. Ja Būvuzraugam saskaņā ar Līgumu jāmaksā līgumsods Pasūtītājam, tad Pasūtītājs rīkojas saskaņā ar Līguma 9.4.punktu vai arī Pasūtītājs iesniedz Būvuzraugam rēķinu par līgumsodu. Līgumsods samaksājams 30 (trīsdesmit) dienu laikā, skaitot no dienas, kad Būvuzraugs ir saņēmis no Pasūtītāja šajā Līguma punktā noteikto rēķinu.
	6. Līgumsoda samaksa neatbrīvo Līdzējus no Līgumā noteikto saistību izpildes.
	7. Līdzēji viens otram ir mantiski atbildīgi par līgumsaistību pārkāpšanu, kā arī zaudējumu radīšanu kādam no Līdzējiem saskaņā ar Latvijas Republikas normatīvajiem aktiem un Līgumu.
4. Nepārvaramas varas apstākļi
	1. Līdzēju atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes utt.).
	2. Līdzējam, kura saistību izpildē iestājušies nepārvaramas varas apstākļi, par to rakstveidā jāziņo otram Līdzējam, norādot šos apstākļus, to iestāšanās laiku un iespējamo izbeigšanos ne vēlāk kā 1 (vienas) dienas laikā no to iestāšanās dienas.
	3. Pēc nepārvaramas varas apstākļu izbeigšanās Līdzēji rakstiski vienojas par Līguma termiņu pagarināšanu. Ja nepārvaramas varas apstākļi ilgst vairāk kā 1 (vienu) mēnesi, tad Līdzēji rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.
5. Citi Līguma noteikumi
	1. Līgumu var grozīt vienīgi ar Līdzēju savstarpēju vienošanos, ievērojot Publisko iepirkumu likuma normas. Grozījumi Līgumā jānoformē rakstiski un jāparaksta Līdzējiem. Rakstiski noformēti un Līdzēju parakstīti Līguma grozījumi kļūst par Līguma neatņemamu sastāvdaļu. Grozījumi stājās spēkā no to parakstīšanas brīža.
	2. Strīdus un domstarpības, kas Līdzējiem var rasties Līguma izpildes gaitā par Līgumu un tā izpildi, Līdzēji risina pārrunu ceļā, noformējot to rakstveidā un parakstot Līdzējiem. Ja strīdus un domstarpības nav iespējams atrisināt pārrunu ceļā, tad tie nododami izšķiršanai Latvijas Republikas tiesā, Latvijas Republikas normatīvajos aktos noteiktajā kārtībā.
	3. Līgumā noteiktās saistības ir saistošas Līdzējiem. Līgumā noteiktās saistības pāriet uz Līdzēju saistību pārņēmējiem un ir tiem saistošas.
	4. Būvuzraugs tam Līgumā noteiktās saistības nav tiesīgs nodot trešajām personām bez rakstiskas atļaujas saņemšanas no Pasūtītāja.
	5. Atbildīgā persona par Līguma izpildi no Pasūtītāja puses ir \_\_\_\_\_\_\_\_\_\_\_\_\_ *(amats, vārds, uzvārds)*, mob. tālruņa Nr.\_\_\_\_\_\_\_\_\_\_\_\_\_.
	6. Atbildīgā persona par Līguma izpildi no Būvuzrauga puses ir \_\_\_\_\_\_\_\_\_\_\_\_\_ *(amats, vārds, uzvārds)*, mob. tālruņa Nr.\_\_\_\_\_\_\_\_\_\_\_\_\_.
	7. Līgumam ir 2 (divi) pielikumi, kas ir tā neatņemamas sastāvdaļas:
		1. 1.pielikums – Iepirkuma nolikuma Tehniskās specifikācijas kopija uz \_\_ (\_\_\_\_) lapām;
		2. 2.pielikums – Būvuzrauga Piedāvājuma kopija uz \_\_ (\_\_\_\_\_\_\_\_\_\_) lapām.
	8. Līgums sastādīts un parakstīts uz 6 (sešām) lapām, neieskaitot tā pielikumus, 3 (trijos) eksemplāros, no kuriem divi Līguma eksemplāri glabājas pie Pasūtītāja, un trešais – pie Būvuzrauga. Visiem Līguma eksemplāriem ir vienāds juridiskais spēks.

Līdzēju rekvizīti un paraksti

|  |  |
| --- | --- |
| Pasūtītājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Būvuzraugs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |